பாலியல் குறித்த சிந்தனை எந்த வயதில் எந்த அளவுக்கு இருக்கும் என்பதற்கு உலகளாவிய ஒற்றை அளவுகோல் இருக்கவியலாது. சென்ற ஆண்டு திசம்பர் மாதம் பாரதிதாசன் பல்கலையில் நிகழ்ந்த பாலினக் கல்வி குறித்த புத்தாக்கப் பயிற்சியில் கலந்துகொண்டேன். பேராளராக வந்த முதிய ஆங்கிலப் பேராசிரியை ஒருவர் தனது பேச்சினூடே இக்கேள்வியை எழுப்பினார். அவர் சொன்ன பதில் எல்லோருக்கும் வியப்பாக இருந்தது. அவர் ஒரு நபிமொழியை மேற்கோள் காட்டினார். “ஏழு வயதாகிவிட்டால் உங்கள் பிள்ளைகளின் படுக்கைகளைப் பிரித்துவிடுங்கள்” (நூற்கள்: தாரகுத்னி, ஹாகிம்). ஏழு வயது! பதினான்கு நூற்றாண்டுகளுக்கு முன் இந்த எச்சரிக்கை, பத்திரிகைகள், திரைப்படங்கள், தொலைக்காட்சிகள், இணையம் என்பதெதுவும் இல்லாத காலத்திலேயே!